മന്ദാകിനി (നടി)

ഒരു പഴയകാല ഇന്ത്യൻ നടിയാണ് യാസ്മിൻ ജോസഫ് താക്കൂർ (ഔദ്യോഗികമായി മന്ദാകിനി എന്നറിയപ്പെടുന്നു). 1985-ൽ പുറത്തിറങ്ങിയ രാം തേരി ഗംഗാ മൈലി എന്ന ജനപ്രിയ ഹിന്ദി സിനിമയിലെ നായികാ വേഷത്തിലൂടെയാണ് അവർ ചലച്ചിത്ര രംഗത്ത് കൂടുതൽ ഓർമ്മിക്കപ്പെടുന്നത്. പിന്നീട് നിരവധി ബ്ലോക്ക്ബസ്റ്ററുകളുടെ ഭാഗമായ അവർ നടൻ മിഥുൻ ചക്രവർത്തിയുമായുള്ള ഓൺ-സ്ക്രീൻ രസതന്ത്രത്തിന്റ പേരിലും പ്രശംസിക്കപ്പെട്ടിട്ടുണ്ട്.

 ആദ്യകാല ജീവിതം 
ഉത്തർപ്രദേശിലെ മീററ്റ് നഗരത്തിൽ ജോസഫ് എന്ന ബ്രിട്ടീഷ് പിതാവിന്റെയും ഹിമാചൽ പ്രദേശ് സ്വദേശിയായ മാതാവിന്റേയും മകളായി യാസ്മീൻ ജോസഫ് എന്ന പേരിലാണ് മന്ദാകിനി ജനിച്ചത്. 16 വയസ്സുള്ളപ്പോൾ, ചലച്ചിത്ര നിർമ്മാതാവും സംവിധായകനുമായ രാജ് കപൂർ അവരെ കണ്ടെത്തുകയും "മന്ദാകിനി" എന്ന പേരിൽ ചലച്ചിത്ര രംഗത്ത് അവതരിപ്പിക്കുകയും ചെയ്തു.

 സിനിമാ ജീവിതം 
1985ൽ രാജ് കപൂറിന്റെ ഇളയ മകൻ രാജീവ് കപൂറിന്റെ നായികയായി രാം തേരി ഗംഗാ മൈലി എന്ന ചിത്രത്തിൽ പ്രധാന വേഷത്തിൽ അഭിനയിച്ചുകൊണ്ടാണ് മന്ദാകിനി ഹിന്ദി ചലച്ചിത്രമേഖലയിലെ തന്റെ അരങ്ങേറ്റം നടത്തിയത്. ഈ ചിത്രം ഒരു ബ്ലോക്ക്ബസ്റ്റർ ആകുകയും മികച്ച നടിയായി മന്ദാകിനിയെ ഫിലിംഫെയർ നാമനിർദ്ദേശം ചെയ്യുകയും ചെയ്തു. ചിത്രത്തിൻ്റെ രണ്ട് രംഗങ്ങളിൽ ഭാഗികമായി നഗ്നവേഷത്തിൽ പ്രത്യക്ഷപ്പെട്ട അവർ ഒരു ഹിന്ദി ചലച്ചിത്ര രംഗത്ത് ഒരു കോളിളക്കംതന്നെ സൃഷ്ടിച്ചു.

മിഥുൻ ചക്രവർത്തിയൊടൊപ്പം ഡാൻസ് ഡാൻസ്, ആദിത്യ പഞ്ചോളിയൊടൊപ്പം കഹാൻ ഹേ കാനൂൻ, ഗോവിന്ദയൊടൊപ്പം പ്യാർ കർക്കെ ദേഖോ തുടങ്ങിയ പല വിജയ ചിത്രങ്ങളിലും അവർ അഭിനയിച്ചുവെങ്കിലും ആദ്യ ചിത്രത്തിനൊപ്പമുള്ള ഒരു വിജയം നേടാൻ അവർക്ക് സാധിച്ചില്ല. 1996 ൽ പുറത്തിറങ്ങിയ സോർദാർ എന്ന ചിത്രത്തിന് ശേഷം ബോളിവുഡ് സിനിമാ വ്യവസായത്തോട് വിട പറയാൻ അവർ തീരുമാനിച്ചു.

 വ്യക്തിജീവിതം 
മന്ദാകിനി മുൻ ബുദ്ധസന്യാസിയായ ഡോ. കാഗ്യൂർ ടി. റിൻപോച്ചെ താക്കൂറിനെ വിവാഹം കഴിക്കുകയും ബുദ്ധമതം സ്വീകരിക്കുകയും ചെയ്തു. 1970 കളിലും 1980 കളിലും മർഫി റേഡിയോ പരസ്യങ്ങളിൽ  പ്രത്യക്ഷപ്പെട്ടതിലൂടെ അവരുടെ ഭർത്താവ് കുട്ടിക്കാലത്ത് പ്രശസ്തി നേടിയിരുന്നു. ഈ ദമ്പതികൾക്ക് റബ്ബിൽ എന്ന മകനും റബ്സെ ഇന്നായ എന്ന മകളും ഉണ്ട്. ബുദ്ധമതം സ്വീകരിക്കുകയും ദലൈലാമയുടെ അനുയായിയാകുകയും ചെയ്ത ശേഷം മന്ദാകിനി ടിബറ്റൻ യോഗ ക്ലാസുകൾ നടത്താൻ തുടങ്ങി. ഭർത്താവ് ഒരു ടിബറ്റൻ ഹെർബൽ സെന്ററും നടത്തുന്നു.

 ദാവൂദ് ഇബ്രാഹിമുമായുള്ള ബന്ധം 
1990 കളുടെ തുടക്കത്തിൽ, ദുബായിൽ ഒരു ഗുണ്ടാസംഘത്തോടൊപ്പം കാണപ്പെട്ട അവർക്ക് അധോലോക കുറ്റവാളിയായ ദാവൂദ് ഇബ്രാഹിമുമായി ഏതോ ബന്ധമുണ്ടായിരുന്നുവെന്ന് അഭ്യൂഹം പരന്നിരുന്നു. ദാവൂദുമായി കണ്ടുമുട്ടിയതായി സമ്മതിച്ചുവെങ്കിലും, അയാളുമായി പ്രേമബന്ധമുണ്ടെന്ന അഭ്യൂഹങ്ങൾ മന്ദാകിനി ശക്തമായി നിഷേധിച്ചു.
YearTitleRoleOther notes1985മേരാ സാഥിശാന്തിരാം തേരി ഗംഗാ മൈലിഗംഗ1986സിംഹാസനം/സിംഹാസൻവിഷ കന്യദ്വിഭാഷാ ചിത്രം; ഒരേസമയം തെലുങ്കിലും ഹിന്ദിയിലും ചിത്രീകരിച്ചു.ഓംജീവനളിനിആഗ് ഔർ ഷോലഉഷജാൽമധുമസ്ലൂംമീന1987അപ്നെ അപ്നെഇളലോഹസീമപ്യാർ കർക്കെ ദേഖോഉർവശിഭാർഗവ രാമുഡുറോജതെലുങ്ക്ഡാൻസ് ഡാൻസ്ജനിതഹവാലാത്ത്ലീലപരം ധരംബിജ്‌ലി1988പ്യാർ മൊഹബത്ത്ജീത്തേ ഹെ ഷാൻ സേജൂലിഷൂർവീർമീനകമാൻഡോആശ മൽഹോത്രഹം തോ ചലെ പർദേസ്മാർ ദാദ്മാലാമാൽഹണിതേസാബ്നികിത (പ്രത്യേക വേഷം)അഗ്നിആയുഷി1989നാഗ് നാഗിൻഇച്ഛാധാരി നാഗിൻ ചാന്ദ്‌നികഹാൻ ഹേ കനൂൻആഖ്രി ബാസിറിതജംഗ് ബാസ്സംഗീത മാത്തൂർ/നീന നിൻജോനാ-ഇൻസാഫികാംലിഹിസാബ് ഖൂൻ കാപ്രീത് കെ. കൗശൽദേശ് കെ ദുഷ്മാൻഅനിത മദൻലഡായ്ഗീത വർമ്മ1990ശേഷ്നാഗ്ഷാൻദാർഅനിത ചൗരസ്യനയാ ഖൂൻഡോ. സീമജാൻ-ഇ-വഫദുഷ്മാൻലക്ഷ്മിപ്യാർ കെ നാം ഖുർബാൻഗൗരിതക്ദീർ കാ തമാശരജനിഅന്ധ ബിച്ചാർസ്പെഷ്യൽമിഥുനൊപ്പമുള്ള ബംഗാളി സിനിമ1991അന്തരേർ ഭലോബാഷജിലികതപസ് പോളിനൊപ്പമുള്ള ബംഗാളി സിനിമദേശ്വാസിമര്യാദ ശിവ്പാൽ സിംഗ്1992പ്യാർ കാ സൗദാഗർശാലിനി അരുൺ വർമ്മനാച്ച് ഗോവിന്ദ നാച്ച്1994മായാദാരി മൊസഗഡുതെലുങ്ക് സിനിമ1996സോർദാർനേഹ

 അവലംബം 
വർഗ്ഗം:ആംഗ്ലോ-ഇന്ത്യക്കാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:ജീവിച്ചിരിക്കുന്നവർ